Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: a 11/1998. (III. 25.) MKM rendelethez
Paragraph Index: 356

5. A képzés főbb tanulmányi területei és arányai 5.1. A szociális menedzsment elmélete Három tantárgycsoportból áll: közgazdasági-jogi; szociális munka-társadalompolitikai-szociálpolitikai; szervezetirányítási és vezetési ismeretek. E terület a képzési idő legalább 55%-át alkotja. Az egyes tantárgycsoportok részaránya közel azonos, a képzési idő mintegy 20—20%-át teszi ki. 5.2. A szociális menedzsment gyakorlata Három foglalkozáscsoportból áll: vezetői tréning, készség-, kommunikáció- és személyiségfejlesztési csoportmunka; terepgyakorlat. E terület a képzési idő legalább 35%-át alkotja. A tréningfoglalkozások a képzési időnek legalább 10%-át, az egyéb gyakorlatok legalább 15%-át teszik ki.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes